laion/Wikipedia-Exotic huggingface dataset:
אלפא רומיאו פרוטאו

אלפא רומיאו פרוטאו (באיטלקית: Alfa Romeo Proteo; קרוי גם: Alfa Romeo 164 Proteo) היא מכונית קונספט בתצורת מכונית ספורט רודסטר מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצגה בשנת 1991 דגם רודסטר פתוח 2 מושבים 2 דלתות שלדה - גוף מתכת תומך עצמי מנוע בנזין 3.0 ליטר, קירור: מים, זרימה כפויה, מאוורר חשמלי נשלט על ידי תרמוסטט מערכת דלק: ספק כוח באמצעות מערכת הזרקה אלקטרונית סוג הנעה: הנעה כפולה 4x4 מתלה: מלפנים: גלגל עצמאי עם דפוס מקפרסון, קפיצי סליל, בולמי זעזועים הידראוליים טלסקופיים ומוט מייצב / אחורי: גלגל עצמאי, זרועות רוחביות ומוט נגרר, קפיצי סליל, בולמי זעזועים הידראוליים טלסקופיים ומוט מייצב בלמים קדמיים: דיסק מאוורר / אחורי: דיסק מערכת חשמל - 12 וולט צמיגים: 235/45ZR17 מרחק בין 2 הגלגלים הקדמיים על הציר הרוחבי ("Axle track" (אנ')) - 1,538 מ"מ. מרחק בין 2 הגלגלים האחוריים על הציר הרוחבי - 1,525 מ"מ. דגם "פרוטאו" השפיע על עיצוב סדרה "Alfa Romeo GTV / Spider" (אנ') אלפא רומיאו אלפא רומיאו כמאל אלפא רומיאו בלה אלפא רומיאו אלפאסוד קיימנו מדיה וקבצים בנושא אלפא רומיאו פרוטאו בוויקישיתוף אלפא רומיאו פרוטאו, סרטון באתר יוטיוב אלפא רומיאו פרוטאו, סרטון באתר יוטיוב "אלפא רומיאו פרוטאו" diseno-art.com/encyclopedia/concept_cars/alfa_romeo_proteo "אלפא רומיאו פרוטאו" es.motor1.com/news/409320/alfa-romeo-164-proteo-1991 "אלפא רומיאו פרוטאו" italiaspeed.com/proto_proteo "אלפא רומיאו פרוטאו" it.motor1.com/news/408824/alfa-romeo-164-proteo-coupe-cabriolet-concept "Axle track" - מסלול הסרן ברכבים שיש להם שני גלגלים או יותר על ציר, הוא המרחק בין קו האמצע של שני הגלגלים באותו ציר. במקרה של ציר עם גלגלים כפולים, קו האמצע באמצע הגלגל הכפול משמש למפרט מסלול הסרן פיתוח Alfa Romeo GTV / Spider(סדרה Type 916) thethinkersgarage.com/2013/12/27/the-development-of-alfas-916-gtv-spider
הר הייל (ניו המפשייר)

הר הייל (באנגלית: Mount Hale) הוא הר במחוז גרפטון, במדינת ניו המפשייר שבארצות הברית. גובהו של ההר 1,234 מטרים מעל פני הים; ההר מתנשא לגובה של 187 מטרים מעל סביבתו. ההר הוא חלק מרכס טווין שבהרים הלבנים. צידו המערבי של הר הייל מנוקז על ידי נהר ליטל, וצידו המזרחי של הר הייל מנוקז על ידי נהר זילנד. נהר ליטל נשפך אל נהר אמונוסק, אשר בתורו נשפך אל נהר קונטיקט, אשר נשפך אל מפרצון לונג איילנד שבמדינת קונטיקט. ההר נקרא על שמו של הכומר, הסופר וההיסטוריון אדוארד אוורט הייל. שביל הר הייל הוא שביל הליכה פופולרי מוביל במעלה ההר, אל פסגת הר הייל, וממנו אל בקתת מפלי זילנד, הממוקמת 4.5 קילומטרים מהפסגה. שבילים נוספים, ובהם שביל ברוק הייל, שאורכו 6.4 קילומטרים, מובילים לפסגת ההר. פעילויות הנופש והפנאי בהר כוללות מחנאות, ומסלולי טיול. המסלולים פופולריים מאחר שקל לטפס לפסגה ההר (בשל השיפוע המתון). היער הלאומי הר וייט הר הייל באתר הסקר הגאולוגי של ארצות הברית הר הייל באתר peakbagger הר הייל באתר summitpost תצלומי הר הייל ומפת אזור ההר באתר peakery מידע למטיילים בשביל הר הייל שביל טיפוס לפסגת ההר באתר alltrails שבילי הליכה על הר הייל באתר 4000footers תיאור מסלול הטיפוס על הר הייל באתר hikingproject פעילות פנאי ונופש על הר הייל באתר hikingandfishing הר הייל באתר hikenewengland ששת מסלולי הטיפוס הקלים ביותר בהרים הלבנים תחזית מזג אוויר עדכנית ארוכת טווח עבור הר הייל (לפי גבהים) מידע גאוגרפי לפי מקור אחר ומקור נוסף גובהו של ההר 1,236 מטרים מעל פני הים לפי מקור אחר גובהו של ההר 925 מטרים מעל פני הים מידע על גובהו של ההר שביל ברוק הייל מסלולי הטיפוס הקלים ביותר בהרים הלבנים תיאור מסלול הטיפוס מידע תיירותי על ההר
אוטראדנויה (נפה)

נפת אוטראדנויה (ברוסית: район Отрадное) היא נפה של המחוז הצפון-מזרחי של העיר הפדרלית מוסקבה, שברוסיה. שטחה הוא 10.16 קמ"ר ואוכלוסייתו מונה 185,745 תושבים (2020). הבניין הדתי העתיק ביותר הוא כנסיית המולד של מרים הבתולה הקדושה בולאדיקינו. כמו כן נבנו מספר כנסיות אורתודוקסיות מעץ. בנוסף, ישנם מספר בתי תפילה מסורתיים באזור, המאוחדים במתחם "ירושלים הקטנה", שנמצא בעמק נחל ליחובורקה. בשנת 1992 נפתח הרוק-קפה הראשון במוסקבה באוטראדנויה, שהפך למרכז החיים המוזיקליים של העיר. הקונצרטים משם שודרו בטלוויזיה המרכזית. לאחר רצח אחד ממקימי בית הקפה, בסיסט של להקת Mongol Shuudan אלכסיי פוליאקוב, בית הקפה נסגר. מדיה וקבצים בנושא אוטראדנויה בוויקישיתוף אתר האינטרנט הרשמי של אוטראדנויה (ברוסית) Кафе Отрадное (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
פרלמנט הדתות העולמי

פרלמנט הדתות העולמי הוא סדרת כינוסים משנת 1893, שמהווה ניסיון ליצור דיאלוג גלובלי של אמונות ודתות שונות. הכינוס הראשון נערך כחלק מהתערוכה העולמית של שיקגו. ארגון התיאום הוקם בשנת 1988 כדי לבצע את המסורת של הפרלמנט תוך ציון 100 שנה לפרלמנט הראשון. המועצה ממוקמת בשיקגו. חבר הנאמנים שלה נבחר מקהילות של דתות שונות. מדיה וקבצים בנושא פרלמנט הדתות העולמי בוויקישיתוף אתר האינטרנט הרשמי של פרלמנט הדתות העולמי פרלמנט הדתות העולמי, ברשת החברתית אקס (טוויטר) הפורטל הרשמי ביוטיוב Das Weltparlament der Religionen בשיקגו 1893 (גרמנית) "Chicago, September, 1893 on the platform". vivekananda.net. נבדק ב-11 באפריל 2012. {{cite web}}: (עזרה) ParliamentofReligions.org, Official Site ערך זה הוא קצרמר בנושא דת. אתם מוזמנים לתרום לוויקיפדיה ולהרחיב אותו.
בוטירסקי

נפת בוטירסקי (ברוסית: Бутырский район) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 5.04 קמ"ר ואוכלוסייתה מונה 71,798 תושבים (2020). שטחה ממוקם מצפון לטבעת התחבורה השלישית בין מסילות הברזל של הרחובות סביולובסקי ולנינגרדסקי. זוהי אחת הנפות הוותיקות במוסקבה (מוזכרת מאז 1700). חלק ניכר משטחה תופס אזור התעשייה "אוגורודניי פרויזד", בו נמצאים רוב מהמאתיים המפעלים, ארגונים ומוסדות הרשומים בנפה. תחנת הרכבת סביולובסקי תיאטרון הנוער הרוסי (רו') אנדרטה לגבינה מעובדת "דרוז'בה" (רו') מתחמם מגורים סביולובסקי סיטי תחנת המטרו סביולובסקאיה מדיה וקבצים בנושא בוטירסקי בוויקישיתוף אתר האינטרנט הרשמי של בוטירסקי ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
המדשאה הצפונית של הבית הלבן

המדשאה הצפונית של הבית הלבן (באנגלית: The North Lawn) היא מדשאה בתחום הבית הלבן בוושינגטון די. סי., בירת ארצות הברית. המדשאה גובלת בבית הלבן שמדרום לה, ובשדרת פנסילבניה שמצפון לה. צמחייה צפופה מסתירה מהמדשאה את בניין משרד האוצר של ארצות הברית, שממזרח למדשאה, ואת בניין הרשות המבצעת הישן, שממערב למדשאה. המדשאה היא חלק מפארק הנשיא. שביל גישה שצורתו חצי עיגול, מוביל מהשער הצפון מערבי אל עבר האכסדרה הצפונית של הבית הלבן, ומשם השביל חוזר לכיוון שדרות פנסילבניה אל השער הצפון מזרחי. במרכז המדשאה בריכה עגולה ובה מזרקה. ראשי המדינה זרים המבקרים את נשיא ארצות הברית, נכנסים דרך שביל הגישה אל האכסדרה הצפונית, שם הם מתקבלים באופן רשמי. תא כתבי הבית הלבן, המסקרים את הבית הלבן, מדווחים על פי רוב כשהם עומדים בקצה המדשאה, שהאכסדרה הצפונית מהווה רקע לדיווחם. לפני טקס השבעת נשיא, מוקמת במת צפייה בקצה המדשאה, המשמשת כמקום מושבו של הנשיא בעת צפייתו במצעד העובר בשדרת פנסילבניה. בתוכנית העיר וושינגטון מעשה ידי פייר שארל ל'אנפן, תוכננה מדשאה ובה שביל גישה רשמי מצפון לבית הנשיא. שדרת פנסילבניה נסללה, באישורו של הנשיא תומאס ג'פרסון, והפרידה בין המדשאה לבין כיכר לה פייט. אדריכל הנוף אנדרו ג'קסון דייוויס, תכנן מחדש את המדשאה בשנת 1850, בסגנון פחות פורמלי. בשנת 1848, הוצב במרכז המדשאה פסל ברונזה של נשיא ארצות הברית לשעבר תומאס ג'פרסון ביוזמתו של הנשיא ג'יימס פולק; בשנת 1871 הוצבה במקום הפסל בריכת נוי ומזרקה המופעלת על ידי מנוע קיטור, וכן במדשאה נשתלו ערוגות פרחיים עונתיים. במהלך המאה ה-19, המדשאה הייתה פתוחה לציבור, אשר היה יכול ללכת לאורך שביל הגישה. הנשיא אברהם לינקולן נהג לשאת נאומים מחלון הבית הלבן למאזינים שנאספו על המדשאה. בשנת 1902, שכר הנשיא תיאודור רוזוולט, את משרד האדריכלים מקים, מיד ווייט לבנות מחדש את חלקו הצפוני של הבית הלבן, ובמסגרת עבודתו התבקש המשרד לעצב מחדש את גני הבית הלבן, בצורה פשוטה יותר. בשנת 1934 שכר הנשיא פרנקלין ד. רוזוולט את פרדריק לו אולמסטד ג'וניור כדי לתכנן מחדש את המדשאה. אולמסטד הבין כי צריך מחד לתת פרטיות לנשיא ומשפחתו, ומאידך לאפשר את הניראות הציבורית של הבית הלבן. אולמסטד עיצב את המדשאה הנוכחית, הפתוחה לשדרה מחד, והכוללת צמחייה עבותה משני צדדיה לתת פרטיות לגן מבנייני המשרדים הסמוכים. עצי הגן שנשתלו הן עצי תאשור, אולמוס, מגנוליה, אדר וערמון אמריקאי. המדשאה הצפונית של הבית הלבן באתר שירות הפארקים הלאומיים של ארצות הברית שימושים פוליטיים היסטריים במדשאה תיאור פארק לה פייט, וההיסטוריה שלו ההיסטוריה של הבית הלבן - תקופתו של רוזוולט
Anna Wintour (שיר)

Anna Wintour הוא שיר שהוקלט על ידי הראפרית האמריקאית אזיליה בנקס. השיר יצא לאור ב-6 באפריל 2018, על ידי חברות התקליטים אנטרטיינמנט וואן מיוזיק ו-Chaos & Glory, כסינגל שלא מתוך אלבום. במקור הסינגל תוכנן לשמש כסינגל הראשון מהאלבום Fantasea II: The Second Wave השיר עצמו נקרא על שם העורכת הראשית של ווג האמריקאי אנה וינטור, ומדבר על העצמה עצמית. בתקופה בה בנקס הייתה עוד חתומה בחברת התקליטים אינטרסקופ רקורדס, התבקש ג'וניור סאנצ'ס מהחברה להפיק רמיקס לשיר "Ice Princess" מאלבום הבכורה של בנקס, Broke with Expensive Taste, תחת השם "Anna Wintour". במקור תוכנן השיר לכלול שיתוף פעולה עם מל בי, אך הרעיון נגנז. רעיון נוסף של בנקס לגבי השיר היה לכלול שיתוף פעולה עם ניקי מינאז'. בנקס פרסמה באינסטגרם תיאור על השיר, ואמרה: "אני מתחברת לאנה וינטור רבות מהיותה אישה חזקה, עוצמתית וגדולה מהחיים [...] בעוד אחרים רואים בה מטילת אימה, אני רואה אישה שנולדה לתוך העולם הזה עם ביטחון מלא לגבי מקומה בו". מידע על הסינגל "Anna Wintour" באתר מיוזיק בריינז סרטון השיר "Anna Wintour" באתר יוטיוב בנקס, אוג'ניו סאנצ'ס, דוריאן סטריקלנד, קווין ג'יימס, שוג Anna Wintour Azealia Banks, genius (באנגלית) Azealia Banks Talks House-Inspired 'Anna Wintour' Single, 'Fantasea II' Album & State of Women in Hip-Hop באתר בילבורד Azealia Banks - "Anna Wintour" באתר exclaim.ca, פורסם ב-6 באפריל 2018
אלפא רומיאו טונלה קונספט

אלפא רומיאו טונלה קונספט (באיטלקית: Alfa Romeo Tonale Concept) הוא SUV (ראשי תיבות של Sport utility vehicle) קונספט קומפקטי מתוצרת יצרנית הרכב האיטלקית אלפא רומיאו חברת בת של קונצרן הרכב האיטלקי פיאט, אשר הוצג בשנת 2019. בשנת 2022 הציגה אלפא את גרסת הייצור. "אלפא רומיאו טונלה קונספט" הוצגה לראשונה בתערוכת הרכב הבינלאומית של ז'נבה במרץ 2019 "אלפא רומיאו טונלה קונספט" מוגדר רכב חשמלי היברידי נטען (PHEV),ומהווה קדימון לקרוסאובר פלאג-אין היבריד ראשון של היצרנית בדגם "אלפא רומיאו טונלה קונספט" הורכבו מנוע בנזין קדמי ומנוע חשמלי אחורי שנלקח מדגם "Jeep Renegade" (אנ') מתוצרת ג'יפ (באנגלית Jeep) שהוא מותג רכבי שטח של תאגיד פיאט-קרייזלר (FCA). קרייזלר נשלטת על ידי יצרן הרכב האיטלקי פיאט המחזיק ב-58% מהחברה. סוג הנעה: הנעה כפולה 4x4 4 דלתות צד + דלת אחורית לוח שעונים דיגיטלי 12.3 אינץ' לדגם בורר נהיגה של אלפא רומיאו עם מצבים: מצב כוח כפול לביצועים מקסימליים, מצב טבעי לשימוש יומיומי והגדרת יעילות מתקדמת ישתמשו רק בהנעה חשמלית פלטפורמה: "GM Fiat Small platform" (אנ') שם הדגם "טונלה" ניתן על שם מעבר טונלה, בדומה לדגם "אלפא רומיאו סטלביו" ("Alfa Romeo Stelvio" (אנ')) הקרוי על שם מעבר סטלביו בגובה 2,758 מטר ברכס הרי הדולומיטים "אלפא רומיאו טונלה קונספט" "אלפא רומיאו טונלה קונספט" "אלפא רומיאו טונלה קונספט" "אלפא רומיאו טונלה קונספט" - מבט לתא הנהג "אלפא רומיאו טונלה קונספט" "אלפא רומיאו טונלה קונספט" אלפא רומיאו אלפא רומיאו בלה אלפא רומיאו כמאל אלפא רומיאו טונלה (גרסת הייצור) מדיה וקבצים בנושא אלפא רומיאו טונלה קונספט בוויקישיתוף אלפא רומיאו טונלה קונספט, סרטון באתר יוטיוב אלפא רומיאו טונלה קונספט, סרטון באתר יוטיוב "אלפא רומיאו טונלה קונספט" autocar.co.uk/car-news/motor-shows-goodwood-festival-speed/new-alfa-romeo-tonale-2020-production-car-leaks-online "אלפא רומיאו טונלה קונספט" alfaromeo.com/tonale-concept PHEV הוא רכב חשמלי היברידי אשר ניתן לטעון את הסוללה שלו על ידי חיבורו למקור חיצוני של כוח חשמלי, כמו גם באמצעות המנוע והגנרטור המשולב שלו "אלפא רומיאו טונלה קונספט" על שם מעבר טונלהNew Alfa Romeo Tonale SUV steals the show at Geneva". Auto Express. 5 March 2019. Retrieved 5 March 2019 מעבר טונלה - הוא מעבר הרים גבוה (1,883 מטרים) בצפון איטליה בין נפת ברשה במחוז לומברדיה לנפת טרנטו במחוז טרנטינו - אלטו אדיג'ה
טמאש גאבור

טמאש גאבור (בהונגרית: Gábor Tamás; בודפשט, 24 באפריל 1932 – בודפשט, 6 במאי 2007) היה סייף הונגרי-יהודי, אלוף אולימפי (טוקיו 1964), אלוף עולם (בודפשט 1959) ופעמיים אלוף הונגריה (1960 ו-1961) בדקר, מאמן ומנהל ספורט. גאבור התאמן בקבוצת "ואשאש בודפשט" משנת 1948, משנת 1950 האו התאמן בקבוצת "דוז'ה בודפשט" ומשנת 1957 בקבוצת "המטאור האדום בודפשט". הוא התמודד גם בדקר (épée) וגם ברומח (fleuret), אך השיג הישגים בינלאומיים משמעותיים בדקר. בשנים 1953–1967 הופיע במדי נבחרת הונגריה. באליפות העולם שנערכה בפריז בשנת 1957 זכה גאבור במדליית כסף בתחרות דקר קבוצתי. שנה לאחר מכן, באליפות העולם שנערכה בפילדלפיה בשנת 1958 הוא זכה גאבור במדליית כסף בתחרות דקר קבוצתי והגן על תוארו. באליפות העולם שנערכה בבודשפט בשנת 1959 הוא זכה במדליית זהב הראשונה להונגריה בתחרות דקר קבוצתי. באולימפיאדת רומא (1960) הוא סיים במקום רביעי בתחרות דקר קבוצתי ובמקום 17 בתחרות דקר אישי. באליפות העולם שנערכה בטורינו, איטליה בשנת 1961 הוא זכה במדליית ארד בתחרות דקר אישי. שנה לאחר מכן, באליפות העולם שנערכה בבואנוס איירס, ארגנטינה בשנת 1962 הוא זכה במדליית כסף בתחרות דקר אישי, ההישג האישי הטוב ביותר שלו. באליפות העולם שנערכה בגדנסק, פולין בשנת 1963 הוא זכה במדליית ארד בתחרות דקר קבוצתי. באולימפיאדת טוקיו (1964) הוא זכה במדליית זהב בתחרות דקר קבוצתי. גאבור פרש מספורט תחרותי בשנת 1967. לאחר פרישתו היה עוזרו של המאמן הלאומי בלה ביי, ומשנת 1977 עד 1980 היה המאמן הלאומי של נבחרת הסיף ההונגרית. הוא סיים את "המכללה למסחר ולתיירות" בשנת 1971. משנת 1960 עד 1976 היה העובד של "מלון רויאל", ובשנים 1982 עד 1991 היה סגן מנהל "מלון האצטדיון". משנת 1972 היה חבר "הנהלת איגוד הסיף ההונגרי" (נבחר מחדש ב־1989 וב-1992). הוא גם שימש כשופט בתחרויות אליפויות העולם ואולימפיות, בסיף ובקרב חמש. בשנת 1995 התמנה לחבר בוועדה הבכירה של "התאחדות הספורט ההונגרית". הוא היה חבר בחבר הנאמנים של "הקרן הציבורית פרנץ מזה" ומזכ"ל "מועדון האלופים האולימפיים". מדליית זיכרון מיקשה אסטרהאזי (1994) טמאש גאבור, באתר olympedia.org "Elhunyt Gábor Tamás olimpiai bajnok párbajtőrvívó". Origo.hu|Origo. "Tamas Gabor" (באנגלית). jewishsports.net. "Fechten - Weltmeisterschaften (Herren - Degen)". sport-komplett.de (בגרמנית). Sport-Komplett. טמאש גאבור, באתר הוועד האולימפי ההונגרי טמאש גאבור, אישטוואן קאוס וינה קמוטי בטקס הזיכרון במלאת 40 שנה לאולימפיאדת טוקיו
יחסי ג'יבוטי–סורינאם

יחסי ג'יבוטי–סורינאם הם היחסים הדיפלומטיים הרשמיים בין רפובליקת ג'יבוטי ובין רפובליקת סורינאם. היחסים הרשמיים בין המדינות יוסדו ב-21 בפברואר 2020 כשנחתם בניו יורק מסמך רשמי בידי מוחמד סיאד דואלה, שגריר ג'יבוטי לאומות המאוחדות, ובידי קיטי סוויב, שגרירת סורינאם לאומות המאוחדות. המשרד לענייני חוץ, לעסקים בינלאומיים ולשיתוף פעולה בינלאומי של סורניאם פרסם הצהרה בה נאמר שמאחורי ההסכם עמד רצון של סורינאם להגביר את הקשרים שלה עם מדינות אפריקה, ושני השגרירים אמרו שהמהלך הוא צעד ראשון בדרך להגברת שיתוף הפעולה בין העמים של ג'יבוטי וסורינאם. מדיה וקבצים בנושא יחסי ג'יבוטי–סורינאם בוויקישיתוף "Establishment of Diplomatic Relations Between the Republic of Djibouti and the Republic of Suriname". The Permanent Mission of the Republic of Djibouti to the United Nations. 2020-02-21. נבדק ב-2020-08-21. "SURINAME GAAT DIPLOMATIEKE BETREKKINGEN AAN MET DJIBOUTI". MINISTERIE VAN BUITENLANDSE ZAKEN, INTERNATIONAL BUSINESS EN INTERNATIONALE SAMENWERKING (בהולנדית). 2020-02-22. נבדק ב-2020-08-21. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
א-רביע בן אבי אל-חקיק

א-רביע בן אבי אל-חקיק (בערבית: ٱلرَّبِيع ٱبْن أَبِي ٱلْحُقَيْق) היה משורר יהודי משבט בני נצ'יר באל-מדינה שבחצי האי ערב, ששגשג זמן קצר לפני ההג'רה (622 לספירה). משפחתו הייתה הבעלים של מבצר קאמוס (القموص), הממוקם ליד נווה המדבר הפורה ח'ייבר בחצי האי-ערב. כמו רוב יהודי אל-מדינה, הוא לקח חלק בסכסוך בין שני השבטים הערביים המרכזים בעיר, בני אוס ובני ח'זרג', והנהיג ופיקד על השבט בקרב השוחה (קרב ח'ייבר) שהתרחש בשטח שבט בני קוריט'ה בשנת 617, בו בני השבט כרתו ברית עם בני ח'זרג'. א-רביע היה משורר בולט. הוא השתתף בתחרות עם המשורר הערבי הנודע א-נג'יבע, כאשר האחד מספק המיסטיך (חצי שורה), והשני צריך לספק לה המשך תוך שמירה על המשקל ומציאת חרוז מתאים. אחד מהשירים שכתב הוקרא רבות על ידי עבון, בנו של הכ'ליף עות'מאן בן עפאן. מכיוון שהשיר המדובר מתאר את הפגמים בעם הערבי, ניתן להניח שהוא נכתב לאחר היכנעות שבט בני קוריט'ה והנצ'יר היהודים לשבטים הערבים. שלושת בניו של א-רביע (א-רביע בן א-רביע, כנאנה בן א-רביע (אנ'), וסאלאם בן א-רביע) היו מהאויבים המושבעים הרציניים ביותר של הנביא מוחמד. כנאנה הנהיג את שבט בני נצ'יר במאה ה-7 לספירה, והוא נהרג באכזריות באחד מהקרבות הראשונים בין השבט היהודי והמוסלמים הראשונים. מוחמד לקח את אשתו של כנאנה, צפייה, כשלל לאחר ציווי על מותו בעינויים של כנאנה ושל אחיו סאלאם. תיעוד של א-רביע נמצא בספרו של המשורר היהודי-ספרדי הדגול משה אבן עזרא, "כתאב אל-מחצ'ארה ואל-מד'אכרה", בפרק אודות משוררים יהודים-ערבים. Madain Project, al-Qamus Fort, ‏30 בדצמבר 2019 Hartwig Hirschfeld, Richard Gottheil, AL-RABI IBN ABU AL-ḤUḲAIḲ, ‏1906
רומולה (סרט)

רומולה (באנגלית: Romola) הוא סרט דרמה אילם אמריקאי משנת 1924 בבימויו של הנרי קינג. הסרט צולם באתרים באיטליה. מככבים בסרט ליליאן גיש, דורותי גיש, ויליאם פאוול ורונלד קולמן. הוא מבוסס על הרומן באותו שם מאת ג'ורג' אליוט. עותק של הסרט שמור בארכיון הקולנוע והטלוויזיה UCLA. זה היה הסרט השני אותו ביים הנרי קינג בכיכובם של ליליאן גיש ורונלד קולמן עבור חברת ההפקה העצמאית Inspiration Films. בסרטים שהופקו בחברה זו כיכבו לרוב ליליאן גיש וריצ'רד ברת'למס. בפירנצה של תקופת הרנסאנס, סוחר פלורנטיני פוגש אדם זר שניצל מספינה טרופה, ומציג את עצמו בשם טיטו מלמה, מלומד צעיר איטלקי-יווני. טיטו מתוודע לפלורנטינים נוספים, בהם נלו הספר ונערה צעירה בשם טסה. כמו כן הוא מתוודע למלומד עיוור בשם ברדו דה ברדי, ולבתו רומולה. טיטו משתקע בפירנצה, עוזר לברדו במחקריו, ומתאהב ברומולה. ליליאן גיש – רומולה דורותי גיש – טסה ויליאם פאוול – טיטו מלמה רונלד קולמן – קרלו בוצ'ליני צ'ארלס ויליס ליין – בלדסאר קלבו הרברט גרימווד – ג'ירולמו סבונרולה בונאוונטורה איבאנז – ברדו ברדי פרנק פוליה – אדולפו ספיני אמליה סאמרוויל – בריג'ידה טינה צ'קאצ'י רנלדי – מונה גיטה אדוליו מוצ'י – נלו אנג'לה סקטיניה – בראטי אוגו אוצ'ליני – הבישוף של נומורס אלפרדו מרטינלי – קפטן הספינה אטילו דאודטי – טומסו מדיה וקבצים בנושא רומולה בוויקישיתוף "רומולה", במסד הנתונים הקולנועיים IMDb (באנגלית) "רומולה", במסד הנתונים הקולנועיים KinoPoisk (ברוסית) "Progressive Silent Film List: Romola". Silent Era. נבדק ב-26 ביוני 2010. {{cite web}}: (עזרה) "Feature Films Preserved by UCLA | UCLA Film & Television Archive". www.cinema.ucla.edu.
ביבירבו

נפת בּׅיבּׅירֵבוֹ (ברוסית: район Бибирево) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 6.45 קמ"ר ואוכלוסייתה מונה 160,447 תושבים (2020). ביבירבו היא אחת הנפות הנקיות ביותר במוסקבה. בנפה יש שלושה פארקים וכיכר אחת גדולה ואזורי בילוי. בביבירבו ישנם 5 קופות חולים, בית חולים ליולדות, מרפאת נשים, תחנת אמבולנס, 5 ספריות, סניף קרנות פנסיה, 5 מרכזי חינוך, כולל חינוך לגיל הרך, בתי ספר תיכוניים שאינם ממלכתיים, המכללה של האקדמיה למימון ומשפט במוסקבה. פארק האור (רו') פארק הכפר האתנוגרפי ביבירבו (רו') מקדש סרג'יוס הקדוש מרדונז' (רו') תחנות מטרו "אלטופייבו" (אנ') ו"ביבירבו" (אנ') מדיה וקבצים בנושא ביבירבו בוויקישיתוף אתר האינטרנט הרשמי של ביבירבו (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
סדציה

סדציה (באנגלית: Sedation) הוא תהליך רפואי של הרגעה, או טשטוש, או הרדמה קלה או שיכוך כאבים, בדרך כלל כדי להקל על הליך רפואי (אנ') או הליך אבחנתי (דיאגנוזה). סדציה משמשת בדרך כלל בהליכים כירורגיים קלים כגון אנדוסקופיה, חסימת צינור הזרע, כריתת כלי דם או רפואת שיניים ולניתוחים משחזרים, ניתוחים קוסמטיים מסוימים, הסרת שן בינה או לחולים הסובלים מחרדה גבוהה. שיטות הרגעה ברפואת שיניים כוללות סדציה נשאפת (אנ') (באמצעות חמצן דו-חנקני), הרגעה דרך הפה והרגעה תוך ורידית (IV). יש דרגות לסדציה, הבחירה בדרגה המתאימה מותנית במצב הרפואי של המועמד לסדציה, בשילוב עם ההיסטוריה הרפואית האישית ומצבי סיכון (למשל BMI מעל 35). מידת הסדציה הרלוונטית למטופל נועדה למנוע חסר-סדציה (שאז המטופל מסתכן כי הוא חווה כאב או מצוקה) ויתר סדציה (המטופל מסתכן בתופעות לוואי כגון: דיכוי נשימה שעלול להוביל למוות). האגודה האמריקאית להרדמה (ASA) קבעה סולם בן 6 דרגות לקביעת רמת הסיכון בסדציה: 1-ASA מטופל בריא 2-ASA מטופל הסובל ממחלה מערכתית קלה שאינה מגבילה את פעילותו בחיי היומיום, כולל מעשנים, נשים בהיריון וצורכי אלכוהול 3-ASA מטופל הסובל ממחלה מערכתית חמורה המגבילה את פעילותו היומיומית אך אינה משביתה אותה לחלוטין או מטופל בעל BMI מעל 40 4-ASA מטופל הסובל ממחלה מערכתית חמורה המהווה סיכון מתמיד לחייו 5-ASA חולה אנוש, שלא צפוי לשרוד ללא הניתוח 6-ASA מטופל ללא פעילות מוחית, שאבריו מוסרים למטרות השתלת איברים סולם הסדציות קובע: סדציה מתונה – המטופל מסוגל להגיב תגובה נורמלית לגירוי מילולי / מגע סדציה בינונית – קיים שינוי הפיך ומבוקר של התודעה, המטופל מגיב באופן תכליתי לגירוי מילולי / מגע סדציה עמוקה – הרפלקסים החיוניים ירודים אך קיימים, המטופל אינו פוקח עיניים לקריאת שמו או למגע יד על עור גופו אך מגיב לכאב או גירוי חוזר סדציה פליאטיבית הוא טיפול פליאטיבי שבו נעשה שימוש מבוקר בתרופות לשם הורדת רמת ההכרה, במטרה להקל את סבלו של המטופל. משתמשים בהליך זה למשל בחולים סופניים, אשר תוחלת חייהם המוערכת היא פחות משבועיים, או בחולים שכל המאמצים הידועים והמוכרים להקלה על סבלם לא הועילו. בישראל נעשה טיפול זה בחולה סופני בהתאם לסעיף 23 לחוק החולה הנוטה למות. דוגמאות לתרופות בהן ניתן להשתמש לסדציה: איזופלוראן דיאתיל אתר מידאזולאם לוראזפאם פנטוברביטל פרופופול קטמין תרופת הרגעה הערך "סדציה", באתר ויקירפואה Guidelines for Monitoring and Management of Pediatric Patients Before, During, and After Sedation for Diagnostic and Therapeutic Procedures: Update 2016 Practice Guidelines for Moderate Procedural Sedation and Analgesia 2018: A Report by the American Society of Anesthesiologists Task Force on Moderate Procedural Sedation and Analgesia, the American Association of Oral and Maxillofacial Surgeons, American College of Radiology, American Dental Association, American Society of Dentist Anesthesiologists, and Society of Interventional Radiology ASA Physical Status Classification System הערך "סדציה פליאטיבית - Palliative sedation", באתר ויקירפואה הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יהודית ושפחתה עם ראש הולופרנס (מנטניה)

יהודית ושפחתה עם ראש הולופרנס (באיטלקית: Giuditta e l'ancella con la testa di Oloferne) הוא ציור טמפרה מעשה ידי הצייר אנדראה מנטניה, שצויר בין השנים 1495–1500 ומתאר את יהודית ושפחתה עם ראשו הכרות של הולופרנס. היצירה מוצגת בגלריה הלאומית לאמנות בוושינגטון. יהודית היא גיבורת ספר יהודית, מן הספרים החיצוניים למקרא שבו מתואר כיצד היא עורפת את ראשו של הולופרנס, שר הצבא האשורי, לאחר שהסתננה למחנהו כדי להציל את עמה. הציור מתאר את הרגעים שלאחר העריפה, שבהם יהודית ושפחתה נמצאות ליד אוהלו של הולופרנס. הציור תוארך בעזרת השוואה לציורי גריזיי דומים, שנושאם הברית הישנה, שצוירו על ידי מנטניה בין השנים 1495–1500. ייתכן והציור היה כלול באוסף בית גונזגה שנרכש על ידי צ'ארלס הראשון, מלך אנגליה בשנת 1628. הוא עבר בירושת משפחת אצולה אנגלית עד שנמכר בלונדון בשנת 1917. הוא נרכש והועבר לניו יורק בשנת 1923 ונתרם לגלריה הלאומית לאמנות בוושינגטון בשנת 1942. הלוח הוא בעל צבעים מבריקים וססגוניים, ודומה למיניאטורה. יהודית עומדת מתחת לאוהלו הוורוד של הולופרנס (שרגלו נראית מימין) מיד לאחר שערפה את ראשו, כשהחרב עדיין בידה. היא לבושה שמלה לבנה צמודה ומעליה אריג כחלחל. האדמה, המצוירת בפרספקטיבה אלכסונית, מורכבת מאבנים ולוחות קרקע שחלקם אינם במקומם וצבועה בטמפרה בצבעי זהב וכסף. קפלי לבושה של יהודית משתפלים מגופה כאילו הייתה פסל קלאסי. עמידתה היא עמידת קונטרה פוסטו מתפתלת הרווחת בדמויות הרנסאנס, ונגזרת מפסלים עתיקים. היא נראית שלווה ומנותקת מהזירה המבעיתה, כשראשו של הקורבן שעדיין אחוז בידה מוכנס לשק המוחזק בידי שפחתה. מדיה וקבצים בנושא יהודית ושפחתה עם ראש הולופרנס בוויקישיתוף "Andrea Mantegna, Judith with the Head of Holofernes". הגלריה הלאומית לאמנות בוושינגטון. (באנגלית)
סכין פלטה

סכין פַּלֶטָה הוא כלי קהה עם להב פלדה גמיש, בו משתמש הצייר על מנת לערבב או להניח צבע. הוא קרוי על שם הפלטה, הלוח עליו מערבב הצייר את הצבע טרם הנחתו על קנבס. לסכיני הפלטה צורות שונות מגוונות, כאשר החומר ממנו עשויה הידית וצורת הלהב משתנים בין דגם לדגם. סכיני פלטה עם ראש מעוגל נוחים יותר למטרת ערבוב צבעים על הפלטה, וסכיני פלטה עם ראש מחודד וארכובה המחברת בין הידית ללהב נוחים יותר למטרת הנחת הצבע ישירות על קנבס. הערבוב נעשה בתנועה מעגלית על גבי פלטה. הוא יכול להיעשות בין הצבע למדיום כמו שמן פשתן או טרפנטין, או בין צבע אחד לאחר על מנת ליצור גוון אחיד חדש. בסכין פלטה משתמשים בעיקר לערבוב צבעי שמן או אקריליק. רק במאה ה-19 הפך הסכין לכלי פופולרי עבור פעולת הציור עצמה, בדומה למכחול, ולא בלעדית עבור ערבוב הצבעים. הצייר הצרפתי גוסטב קורבה היה מהאמנים הראשונים שעשו בכלי שימוש חדשני זה. קורבה השתמש בסכין על מנת להניח משטחי צבע בציורי הנוף שלו, ואמנים רבים אימצו את הטכניקה בעקבותיו. חידוש נוסף היה ערבוב הצבע עם הסכין ישירות על גבי הציור. מכיוון שעם סכין הפלטה ניתן להניח כמויות גדושות יותר של צבע על גבי הפאנל או הקנבס מאשר שאפשר עם המכחול, קל יותר להשיג אימפסטו ומרקם תלת־ממדי לציור בעזרתו. הצייר ההולנדי רמברנדט ידוע בשימושו המוקדם בסכין הפלטה על מנת להשיג אימפסטו, טרם הדבר היה מקובל. אמנים הידועים בשימושם בסכין כאמצעי להנחת צבע, בעיקר בהשפעת קורבה, הם קאמי פיסארו, פול סזאן, מארק שאגאל ואנרי מאטיס. במאה ה-20 אמנים החלו לצייר ציורים שלמים באמצעות סכין הפלטה, תוך זניחה מוחלטת של המכחול. כיום אמנים לרוב משלבים בין שתי הטכניקות. מדיה וקבצים בנושא סכין פלטה בוויקישיתוף Principle Gallery, Palette Knife, ‏אוגוסט 11, 2015